Unionin yleisen tuomioistuimen tuomio (viides jaosto) 12.12.2018 – Mubarak vastaan neuvosto
(asia T-358/17)
(Yhteinen ulko- ja turvallisuuspolitiikka – Egyptin tilanteen johdosta toteutetut rajoittavat toimenpiteet – Varojen jäädyttäminen – Tavoitteet – Rajoittavien toimenpiteiden kohteena olevien henkilöiden luetteloon merkitsemisen perusteet – Kantajan nimen säilyttäminen rajoittavien toimenpiteiden kohteena olevien henkilöiden luettelossa – Tosiasiallinen perusta – Lainvastaisuusväite – Oikeusperusta – Oikeasuhteisuus – Oikeus oikeudenmukaiseen oikeudenkäyntiin – Syyttömyysolettama – Hyvän hallinnon periaate – Oikeudellinen virhe – Ilmeinen arviointivirhe – Oikeus omaisuuteen – Puolustautumisoikeudet – Oikeus tehokkaaseen oikeussuojaan)
1.      Euroopan unioni – Toimielinten toimien laillisuuden tuomioistuinvalvonta – Egyptin tilanteen johdosta tiettyihin henkilöihin, yhteisöihin ja elimiin kohdistuvat rajoittavat toimenpiteet – Valtion varojen väärinkäytöstä vastuussa olevien henkilöiden sekä heitä lähellä olevien luonnollisten henkilöiden, oikeushenkilöiden, yhteisöjen tai elinten varojen jäädyttäminen – Valvonnan laajuus – Rajoitettu valvonta yleisten sääntöjen osalta – Valvonta, joka ulottuu tiettyihin yhteisöihin sovellettavien toimenpiteiden osalta tosiseikkojen arviointiin ja todisteiden tarkastamiseen – Kantajan nimen säilyttäminen rajoittavien toimenpiteiden kohteena olevien henkilöiden luettelossa – Neuvoston velvollisuus tehdä lisätarkistuksia – Ulottuvuus
(Neuvoston päätökset (YUTP) 2017/496 ja (YUTP) 2018/466; neuvoston asetukset 2017/491 ja 2018/465)
(ks. 40, 41 ja 102 kohta)
2.      Yhteinen ulko- ja turvallisuuspolitiikka – Egyptin tilanteen johdosta tiettyihin henkilöihin, yhteisöihin ja elimiin kohdistuvat rajoittavat toimenpiteet – Varojen jäädyttämisestä tehty päätös – Päätöksen tekeminen tai pysyttäminen varojen jäädyttämistä koskevan kolmannen valtion viranomaisen kansallisen päätöksen perusteella – Hyväksyttävyys – Edellytys – Kansallinen päätös, joka on annettu puolustautumisoikeuksia ja oikeutta tehokkaaseen oikeussuojaan kunnioittaen – Neuvoston tarkistusvelvollisuus – Perusteluvelvollisuus – Ulottuvuus
(Neuvoston päätökset 2011/172/YUTP, (YUTP) 2017/496 ja (YUTP) 2018/466; neuvoston asetukset 2017/491 ja 2018/465)
(ks. 64, 65, 70, 72–74 ja 78 kohta)
3.      Yhteinen ulko- ja turvallisuuspolitiikka – Egyptin tilanteen johdosta tiettyihin henkilöihin, yhteisöihin ja elimiin kohdistuvat rajoittavat toimenpiteet – Valtion varojen väärinkäytöstä vastuussa olevien henkilöiden sekä heitä lähellä olevien luonnollisten henkilöiden, oikeushenkilöiden, yhteisöjen tai elinten varojen jäädyttäminen – Julkisten varojen väärinkäyttö – Käsite – Itsenäinen ja yhtenäinen tulkinta – Laaja tulkinta – Toiminta, jota voidaan pitää kansallisen rikoslainsäädännön mukaan valtion varojen väärinkäyttönä – Kuuluminen soveltamisalaan
(Neuvoston päätöksen 2011/172/YUTP 1 artiklan 1 kohta; neuvoston asetuksen N:o 270/2011 2 artiklan 1 kohta)
(ks. 101, 103, 104, 111, 112 ja 116 kohta)
4.      Euroopan unionin oikeus – Periaatteet – Puolustautumisoikeudet – Oikeus tehokkaaseen oikeussuojaan – Egyptin tilanteen johdosta tiettyihin henkilöihin, yhteisöihin ja elimiin kohdistuvat rajoittavat toimenpiteet – Päätös säilyttää kantajan nimi rajoittavien toimenpiteiden kohteena olevien henkilöiden luettelossa – Velvollisuus ilmoittaa tehtyjen päätösten perusteena olevat yksilökohtaiset ja erityiset syyt – Velvollisuus antaa asianomaiselle mahdollisuus ilmaista tehokkaasti näkemyksensä häntä vastaan esitetyistä perusteista – Soveltamisala
(Neuvoston päätökset 2011/172/YUTP, (YUTP) 2017/496 ja (YUTP) 2018/466; neuvoston asetukset N:o 270/2011, 2017/491 ja 2018/465)
(ks. 151–153 ja 158 kohta)
5.      Yhteinen ulko- ja turvallisuuspolitiikka – Egyptin tilanteen johdosta tiettyihin henkilöihin, yhteisöihin ja elimiin kohdistuvat rajoittavat toimenpiteet – Valtion varojen väärinkäytöstä vastuussa olevien henkilöiden sekä heitä lähellä olevien luonnollisten henkilöiden, oikeushenkilöiden, yhteisöjen tai elinten varojen jäädyttäminen – Omistusoikeuden ja hyvää mainetta koskevan oikeuden rajoittaminen – Suhteellisuusperiaatetta ei ole loukattu
(Neuvoston päätökset 2011/172/YUTP, (YUTP) 2017/496 ja (YUTP) 2018/466; neuvoston asetukset N:o 270/2011, 2017/491 ja 2018/465)
(ks. 166, 177–181 ja 182 kohta)
Aihe
SEUT 263 artiklaan perustuva vaatimus kumota ensiksi Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2017 annettu neuvoston päätös (YUTP) 2017/496 (EUVL 2017, L 76, s. 22), toiseksi Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta 21.3.2017 annettu neuvoston täytäntöönpanoasetus (EU) 2017/491 (EUVL 2017, L 76, s. 10), kolmanneksi Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2018 annettu neuvoston päätös (YUTP) 2018/466 (EUVL 2018, L 781, s. 3) ja neljänneksi Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta 21.3.2018 annettu neuvoston täytäntöönpanoasetus (EU) 2018/465 (EUVL 2018, L 781, s. 1) niiltä osin kuin nämä toimet koskevat kantajaa
Ratkaisu
1)
Kanne hylätään.
2)
Mohamed Hosni Elsayed Mubarak vastaa omista oikeudenkäyntikuluistaan, ja hänet velvoitetaan korvaamaan Euroopan unionin neuvoston oikeudenkäyntikulut.